Μητροπολίτης Νέας Ιωνίας και Φιλαδελφείας Κωνσταντίνος

Ο Κωνσταντίνος Φαραντάτος (Κεφαλονιά, 2 Μαΐου 1930 - Αθήνα, 23 Ιανουαρίου 2020) ήταν Έλληνας θεολόγος, Ιεράρχης της Εκκλησίας της Ελλάδος, Μητροπολίτης Νέας Ιωνίας και Φιλαδελφείας από το 1994 ως της παραιτήσεως του για λόγους υγείας το 2014.

Βιογραφικά Στοιχεία
Γεννήθηκε στην Κεφαλονιά στις 2 Μαΐου 1930. Μετά το πέρας των εγκύκλιων σπουδών του εισήλθε στο Τμήμα Κλασικής Φιλολογίας της Φιλοσοφικής Σχολής και εν συνέχεια στη Θεολογική Σχολή του Πανεπιστημίου Αθηνών. Διάκονος και Πρεσβύτερος χειροτονήθηκε από τον Επίσκοπο Ρωγών Διονύσιο στον Ιερό Ναό Αγίου Παύλου οδού Ψαρών. Διακόνησε στη γραμματεία της Αποστολικής Διακονίας της Εκκλησίας της Ελλάδος.

Διετέλεσε για μικρό διάστημα πρωθιερεύς των Ανακτόρων (1967). Υπηρέτησε την Ιερά Μητρόπολη Μαρωνείας και Κομοτηνής ως Ιεροκήρυκας, ως πνευματικός, ως Εφημέριος του Ιερού Ναού Αγίου Γεωργίου Κομοτηνής, ως Διευθυντής του Εκκλησιαστικού Οικοτροφείου Θηλέων και ως Πρωτοσύγκελλος (1966 - 1974).

Υπήρξε συνεργάτης του Ραδιοφωνικού σταθμού της Θράκης. Υπηρέτησε ως Εφημέριος της Ιεράς Αρχιεπισκοπής Αθηνών στον Ιερό Ναό Αγίου Ευθυμίου Κυψέλης.

Τον Μάιο του 1974 μετατέθηκε στην Ιερά Μητρόπολη Νέας Ιωνίας και Φιλαδελφείας. Υπηρέτησε την Ιερά Μητρόπολη, ως Ιεροκήρυκας, ως πνευματικός, ως Ιερατικός Προϊστάμενος του Ιερού Ναού Αγίας Ευφημίας Νέας Χαλκηδόνος και ως Πρωτοσύγκελλος (1974 - 1994). Στις 25 Μαΐου 1994 εξελέγη από την Ιεραρχία της Εκκλησίας της Ελλάδος Μητροπολίτης της Ιεράς Μητροπόλεως Νέας Ιωνίας και Φιλαδελφείας, η χειροτονία του έγινε στις 29 Μαΐου 1994. Ήταν συγγραφέας βιβλίων και είχε δημοσιεύσει άρθρα στον ημερήσιο και εκκλησιαστικό περιοδικό τύπο.

Στις 2 Σεπτεμβρίου 2014, με επιστολή του προς την Διαρκή Ιερά Σύνοδο (Δ.Ι.Σ.) της Εκκλησίας της Ελλάδος παραιτήθηκε για λόγους υγείας.[./Https://www.tanea.gr/2014/09/02/greece/paraitithike-gia-logoys-ygeias-o-mitropolitis-neas-iwnias-kai-filadelfeias-kwnstantinos/ Παραιτήθηκε για λόγους υγείας ο Μητροπολίτης Νέας Ιωνίας και Φιλαδελφείας Κωνσταντίνος]

Απεβίωσε στην Αθήνα στις 23 Ιανουαρίου 2020.Ιερά Μητρόπολη Νέας Ιωνίας, Φιλαδελφείας, Ηρακλείου και Χαλκηδόνος, Εκδημία του Μακαριστού Μητροπολίτη πρώην Νέας Ιωνίας και Φιλαδελφείας κυρού Κωνσταντίνου

 Βιβλιογραφία
Δίπτυχα της Εκκλησίας της Ελλάδος 1999 - Έκδοση Αποστολικής Διακονίας της Εκκλησίας της Ελλάδος
Δίπτυχα της Εκκλησίας της Ελλάδος 2012 - Έκδοση Αποστολικής Διακονίας της Εκκλησίας της Ελλάδος
''Αρχιεπίσκοπος Σεραφείμ 1913 - 1998. Μαρτυρίες και τεκμήρια, Χατζηφώτης Ιωάννης, Εκδόσεις Ελληνικά Γράμματα.

Παραπομπές

Εξωτερικοί σύνδεσμοι
Διάρθρωση της Ιεράς Μητροπόλεως Νέας Ιωνίας και Φιλαδελφείας 
Είδηση εκδημίας Μητροπολίτου Κωνσταντίνου

Κατηγορία:Έλληνες συγγραφείς του 21ου αιώνα
Κωνσταντινος